**Répcelak Város Önkormányzata Képviselő-testületének**

**6/2018. (II.23.) önkormányzati rendelete**

**az óvodai és az iskolai intézményi gyermekétkeztetés térítési díjairól**

(egységes szerkezet)

Répcelak Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, továbbá Csánig község Önkormányzata Képviselő-testületének, Nick község Önkormányzata Képviselő-testületének, Vasegerszeg község Önkormányzata Képviselő-testületének, Nemesládony község Önkormányzata Képviselő-testületének, a hozzájárulásával a következőket rendeli el:

**1. A rendelet hatálya**

**1. §**

A rendelet hatálya kiterjed a Társulásban részt vevő helyi önkormányzatok – Répcelak, Csánig, Nemesládony, Nick és Vasegerszeg - közigazgatási területére és a társulásban részt vevő helyi önkormányzatoknak nyújtott óvodai és iskolai gyermekétkeztetésre a társulási megállapodásban foglaltak szerint.

**2. Óvodai gyermekétkeztetés**

**2. §**

(1)[[1]](#footnote-1) A Társulás az óvodai gyermekétkeztetést az iskola épületében lévő főzőkonyha működtetésével biztosítja

(2) **A** Társulás az óvodai **diétás étkeztetést az** ELAMEN Kereskedelmi és Vendéglátó Zrt. (Budapest, Soroksári u. 98.) által, szolgáltatás vásárlásával biztosítja.

(3) **Az óvodai gyermekétkeztetés intézményi térítési díját az** 1. melléklet **tartalmazza.**

**3. Iskola gyermekétkeztetés**

**3. §**

(1) A Társulás az iskolai gyermekétkeztetést az iskola épületében lévő főzőkonyha működtetésével biztosítja.

(2) **A** Társulás az iskolai **diétás étkeztetést az** ELAMEN Kereskedelmi és Vendéglátó Zrt. (Budapest, Soroksári u. 98.) által, szolgáltatás vásárlásával biztosítja.

(3) Az iskolai gyermekétkeztetés intézményi térítési díját a 2. melléklet tartalmazza.

**4. §[[2]](#footnote-2)**

(1) Az óvodai és az iskolai gyermekétkeztetés intézményi térítési díját az intézményvezető javaslata alapján Répcelak Város Önkormányzatának Képviselő-testülete a társulásban részt vevő helyi önkormányzatok előzetes hozzájárulásával állapítja meg és minden év február 28-ig felülvizsgálja.

(2) A személyi térítési díjat tényleges igénybevétel alapján utólag, a készpénzben történő fizetés esetén a tárgyhónapot követő hónap 8. napjáig, egyéb esetben a tárgyhónapot követő hónap 15. napjáig kell megfizetni a térítési díj fizetésére kötelezettnek.

(3) Az iskolai főzőkonyha működésének akadályoztatása esetén az óvoda épületében lévő konyha időszakosan főzőkonyhaként üzemel.

**4. Záró rendelkezések**

**5. §**

(1) Ez a rendelet 2018. március 1-jén lép hatályba.

(2) Hatályát veszti az óvodai és az iskolai intézményi gyermekétkeztetés térítési díjairól szóló 5/2015.(II.20.) önkormányzati rendelet.

Répcelak, 2018. február 22.

              Szabó József   dr. Kiss Julianna

               polgármester                                  jegyző

A rendelet kihirdetve:

Répcelak, 2018. február 23. dr. Kiss Julianna sk.

 jegyző

Egységes szerkezetbe foglalva: 2022. december 23.

 dr. Kiss Julianna

 jegyző

*1. melléklet[[3]](#footnote-3)*

**Az óvodai gyermekétkeztetés intézményi térítési díja:**

|  |  |
| --- | --- |
| **Óvodás gyermekek** | **Térítési díj (forint)** |
| Tízórai | 165 |
| Ebéd | 324 |
| Uzsonna | 121 |

*2. melléklet[[4]](#footnote-4)*

**Iskolai gyermekétkeztetés intézményi térítési díja:**

|  |  |
| --- | --- |
| **Iskolás gyermekek** | **Térítési díj (forint)** |
| Tízórai alsó tagozat | 197 |
| Ebéd alsó tagozat | 394 |
| Uzsonna alsó tagozat | 146 |
| Tízórai felső tagozat | 235 |
| Ebéd felső tagozat | 445 |
| Uzsonna felső tagozat | 152 |

1. Módosította: Répcelak Város Önkormányzata Képviselő-testülete 15/2020.(X.1.) rendeletének 1. §-a.Hatályos: 2020. október 1-től. [↑](#footnote-ref-1)
2. Módosította: Répcelak Város Önkormányzata Képviselő-testülete 15/2020.(X.1.) rendeletének 2. §-a.Hatályos: 2020. október 1-től. [↑](#footnote-ref-2)
3. Az 1. melléklet a Répcelak Város Önkormányzata Képviselő-testületének 16/2022. (VI. 30.) önkormányzati rendelete 1. § (1) bekezdésével megállapított szöveg. Az 1. melléklet a Répcelak Város Önkormányzata Képviselő-testületének 25/2022. (XII. 16.) önkormányzati rendelete 1. § (1) bekezdésével megállapított szöveg. [↑](#footnote-ref-3)
4. A 2. melléklet a Répcelak Város Önkormányzata Képviselő-testületének 16/2022. (VI. 30.) önkormányzati rendelete 1. § (2) bekezdésével megállapított szöveg. A 2. melléklet a Répcelak Város Önkormányzata Képviselő-testületének 25/2022. (XII. 16.) önkormányzati rendelete 1. § (2) bekezdésével megállapított szöveg. [↑](#footnote-ref-4)